算筹或称算木,筭子,算子,是中国,日本,朝鲜半岛,越南古代一种十进制计算家生.源于中国商代占卜,筹,策,算三字带个竹头,表示渠拉是用竹头做个.精通用法个算学家也叫"筹人".
算筹具体出现辰光无从可考,但是早在中国春秋战国已经普遍使用.算筹采用十进位制记数方法,同一只数字来拉弗同数位高头,数值也相应弗同.为著覅让数字搭数位混淆,算筹采用纵式搭横式两种方法记数.
南宋数学家开始用书写算草代替算筹算板.为著减少书写笔划,4,5,9筹码简化;为著算草需要,引入〇符号.
日本数学家关孝和拿算筹用于代数.后首日本数学家又发明用汉字代替算筹.
个只页面阿末趟编辑来拉2017年4月23号 (日) 22:21.